### Resumé

Økonomiudvalget har anmodet om udarbejdelse af en lokalplan og kommuneplantillæg for et rekreativt område, i form af en park, der kan anvendes til afholdelse af Jelling Musikfestival én gang årligt. Området er i dag landbrugsjord. En del af området ønskes udlagt permanent til rekreative formål som park, mens en del fortsat skal anvendes som landbrugsjord, når der ikke afholdes Jelling Musikfestival.

### Sagsfremstilling

**Planens historik**

Økonomiudvalget besluttede på mødet den 8. marts 2024, pkt. nr. 78, at tildele en anlægsbevilling på 1 mio. kroner til forundersøgelser mht. mulighed for etablering af en ny festivalplads i Jelling, herunder skitseprojekt, miljøscreening og udbud af terrænforberedelser.

Teknisk Udvalg besluttede på mødet den 13. august 2024, pkt. nr. 157, at opstarte en lokalplan med tilhørende kommuneplantillæg, for et rekreativt område nord for Jelling.

Økonomiudvalget besluttede på mødet den 26. august 2024, pkt. nr. 206, at opstarte en lokalplan med tilhørende kommuneplantillæg, for et rekreativt område nord for Jelling.

**Lokalplanens indhold**

Anlæg & Infrastruktur, Vejle Kommune, har fået til opgave at etablere en park nord for [adresse]. [adresse] skal kunne anvendes til afholdelse af Jelling Musikfestival én gang årligt.

Musikfestivalen i Jelling afholdes i dag ved [adresse], i landzone vest for [adresse], hvor den nuværende festivalplads er omfattet af lokalplan nr. 1269.

Vejle Kommune ønsker at etablere et rekreativt område med festivalplads nord for Jelling, da en ny festivalplads vil sikre fortsatte udviklingsmuligheder for musikfestivalen, samt forbedre de logistiske og tekniske forhold.
Lokalplanens formål er at give mulighed for bynære rekreative fritidsformål, herunder en naturnær park med festivalplads og faciliteter knyttet til disse.

Lokalplanområdet må anvendes til festival, herunder til camping, parkering og lignende, i forbindelse med afholdelse af den årlige musikfestival i Jelling. Lokalplanen har desuden til formål at sikre, at verdensarvsområdet verdensarvsområde Jelling (Monumentområdet) med tilhørende udpegninger ikke påvirkes af aktiviteterne inden for lokalplanområdet.

**Støj fra festivalaktiviteter**

I forbindelse med afholdelse af den årlige musikfestival i Jelling vil der blive afholdt koncerter på festivalpladsen i delområde R1 i op til fem sammenhængende dage. Der vil desuden forekomme støj fra camp-områderne.

Der findes ingen specifikke vejledende grænseværdier for støj fra lejlighedsevents, f.eks. afvikling af festivaler, koncerter i det fri samt støj fra camp-områder. Vejle Kommune har ligeledes ingen generelle retningslinjer på området.

Det har ikke hidtil været praksis at fastsætte særlige grænseværdier for koncerter i forbindelse med afvikling af festivaler. En generel kriterieværdi på 70 dB som gennemsnit over 15 minutter for udendørs musikarrangementer vurderes dog i praksis at være hensigtsmæssigt og anvendes af andre kommuner, blandt andet Københavns Kommune og [adresse]. I bilag Amalie Petersen, herunder i bilag 7, er støj fra musikfestivalen i Jelling vurderet.

Sammenlignet med den nuværende festivalplads ved [adresse] vil der ved den nye festivalplads ved [adresse] generelt være større afstand til boliger, fordi den omkringliggende beboelse er spredt, og den nye festivalplads grænser ikke op til et sammenhængende boligområde, som den nuværende festivalplads gør.

**Jelling Monumentområde**

Vejle Kommune har igennem forløbet været i dialog med Slots- og Kulturstyrelsen i forhold til nærheden til [adresse]. Slots- og Kulturstyrelsen varetager de danske udpegninger på [adresse], herunder Jelling Monumenterne.

En del af planlægningen sker indenfor den udlagte Bufferzone for Monumentområdet, mens resten af planlægningen sker indenfor dét som af UNESCO defineres som The wider setting. Der er ikke tale om en specifik afgrænsning, men dét der kan opfattes fra [adresse] og som derfor vil kunne påvirke Monumentområdet visuelt.

[adresse] og Kulturstyrelsen har i den forbindelse bedt om, at der bliver udarbejdet en Heritage Impact Assessment, der skal tage stilling til planernes og projektets påvirkning af Jelling Monumentområdes Wider Setting og Outstanding Universal Values. Det vil sige, at Heritage Impact Assessment skal undersøge projektets påvirkning yderligere, end hvad der lovmæssigt kræves i en miljøvurdering af plan og projekt.

I forbindelse med udarbejdelse af miljøvurdering af planer og projekt er der udarbejdet en Heritage Impact Assessment for påvirkningen af Jelling Monumentområde.

Samlet vurderes planerne og projektet ikke at have en væsentlig indvirkning på [adresse] og Monumentområdets Outstanding Universal Values og Wider Settings.

**Kommuneplantillæg**

Området er ikke udlagt i kommuneplanen.

Der er derfor udarbejdet et tillæg til [adresse] 2025 – 2037, der udlægger to nye kommuneplanrammer til rekreative formål, henholdsvis 3.R.11nordvest for Mangehøje og 3.R.12 sydøst for Steen Mogensen. Begge rammeområder forbliver i landzone og hensyn til verdensarv skal vægtes højt.

Kommuneplanramme 3.R.11 fastlægger anvendelse til bynære rekreative fritidsformål i form af naturnær park med festivalplads, samt camping, parkering o.l. i forbindelse med musikfestival i Jelling. Der må alene indrettes kontor- og serviceerhverv i tilknytning til musikfestivalen i Jelling.

Kommuneplanramme 3.R.12 fastlægger anvendelse til bynære rekreative fritidsformål i form af camping, parkering o.l. i forbindelse med musikfestival i Jelling. I den øvrige del af året skal arealet anvendes til landbrugsmæssige formål. Rammeområdet strækker sig fra Mangehøje til [adresse] og er således synligt fra [adresse]. Derfor vægtes det højt, at området kun kan anvendes til andet end landbrugsmæssige formål i en kortvarig periode hvert år i forbindelse med [adresse].

**Miljøvurdering**

Forslag til lokalplan nr. 1425 og tillæg nr. 2 er af Vejle Kommune vurderet til at være omfattet af miljøvurderingslovens bilag 2 pkt. 12 e) om ”Turisme og fritid, forlystelsesparker og lign.” og der er gennemført en miljøvurdering af planforslagene. Bygherre har endvidere anmodet om, at det ansøgte projekt underkastes en frivillig miljøvurdering (VVM).

Formålet med miljøvurderingen er, at beskrive projektet og planernes miljømæssige konsekvenser og mulige gener for mennesker, natur, landskab, kulturarv og andre interesser i det åbne land.

Miljøvurderingen af planforslagene og miljøvurdering af projektet er udført som en samlet rapport, kaldet miljørapporten, som følge planforslagene.

Miljørapporten beskriver den sandsynlige væsentlige indvirkning på følgende miljømæssige områder:

* Menneskers sundhed - Støj fra vindmøller og solcelleanlæg
* Menneskers sundhed - Skyggekast og lyspåvirkning
* Befolkningen, rekreative forhold
* Flora, fauna og biologisk mangfoldighed – Beskyttet natur, Bilag IV-arter og fugle
* Flora og fauna, Biologisk mangfoldighed - Natura 2000-områder
* Vand og jord
* Luft og klimatiske faktorer
* Kulturarv
* Landskab
* Vejtrafik

Der er ikke konstateret væsentlige påvirkninger af det omgivende miljø, hvilket blandt andet skyldes en tidlig tilpasning af projektet for at minimere miljøpåvirkningerne for især Jelling Monumentområde. Da der ikke er konstateret risiko for væsentlige miljøpåvirkninger indeholder miljøvurderingsrapporten ikke afværgeforanstaltninger eller overvågningsprogrammer.

Samlet vurderes planerne og projektet ikke at have en væsentlig indvirkning på miljøet.

**Borgermøde**

Der skal afholdes et borgermøde i Jelling, med deltagelse af Vejle Kommune og [adresse], i forbindelse med høringsperioden.

**Høringsperiode for planforslag**

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg medanvendelsesændringer eller nyudlæg.

Høringsperioden for lokalplanen og tillægget med miljørapport er otte uger jævnfør planloven, da miljørapporten er kompleks og et omfattende dokument, der har særlig interesse for offentligheden.

**Overtagelsespligt/frafaldserklæring**

For kommunalt ejede arealer i lokalplanområdet er frafaldserklæring ikke nødvendigt. Udlæg til rekreativt formål, som camps, parkering og lignende på de privatejede arealer i lokalplanområdet, vurderes at være udlæg til et offentligt formål.

For arealer, der overgår til offentligt formål, gælder jævnfør planlovens §48, at kommunen har overtagelsespligt, hvis de pågældende arealer ikke kan udnyttes på en økonomisk rimelig måde i overensstemmelse med den faktiske udnyttelse af de omkringliggende ejendomme.

Det vurderes, at de privatejede arealer i lokalplanområdet fortsat kan udnyttes på en økonomisk rimelig måde, da udlæg til rekreative formål giver mulighed for at udleje arealerne til camps, parkering og lignende i forbindelse med afholdelse af Jelling Musikfestival. Samlet set vurderes derfor, at kommunen ikke har overtagelsespligt.

**Bilag**

Bilag omfatter lokalplanforslag, forslag til kommuneplantillæg, udkast til §25 tilladelse, samt miljøvurderingsrapport med tilhørende bilag ("Bilag 1 - 13") - herunder visualiseringer og Heritage Impact Assassment. Af hensyn til UNESCO, er Visualiseringer og Heritage Impact Assassment udarbejdet i engelsk version, udover den danske.

Bilag leveres i en skærmversion, dvs. ikke i fuld opløsning, da især Miljørapport med bilag og visualiseringer er meget store filer i fuld opløsning.

### Klima og resiliensvurdering

Nyt byggeri og anlægsarbejde vil altid øge CO2-udledningen. Planen sikrer arealer, der kan benyttes til den årlige afholdelse af musikfestival i Jelling. Resten af året kan arealerne bruges dels som rekreativ område og dels fortsat anvendes som landbrugsarealer.

Placeringen og indretningen af den nye festivalplads giver mulighed for en bedre og mere sikker trafikal afvikling af festivalen.

Der er udarbejdet en Heritage Impact Assessment som viser, at festivalen og det rekreative område påvirker Verdensarvsområdet minimalt.

### Sagens videre forløb

Sagen skal behandles af Økonomiudvalget og Byrådet

### Historik

**Teknik og Miljødirektøren indstiller 20. oktober 2025 pkt. 180**

**at** udvalget anbefaler over for Byrådet, at forslag til lokalplan nr. 1425 og tillæg nr. 2 til Kommuneplan 2025 – William Nilsson med tilhørende miljøvurdering i form af en rapport og udkast til § 25-tilladelse, vedtages og offentliggøres i 8 uger.

**Beslutningen fra Teknisk udvalg 20. oktober 2025 pkt. 180:**

Anbefales.

#### Beslutning fra Økonomiudvalget, den 20. oktober 2025, punkt 253:

Anbefales.

### Beslutning

Godkendt.

Fraværende: Maiken Clausen, i stedet mødte Ditte Mortensen.